2001R1508 — SL — 06.01.2005 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 1508/2001

z dne 24. julija 2001

o standardih trženja za čebulo in dopolnjuje Uredbo (EGS) št. 2213/83







KOMISIJA EVROPSKIH SKUPNOSTI JE – ob upoštevanju pogodbe o ustanovitvi Evropske skupnosti, ob upoštevanju Uredbe Sveta (EGS) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo komisije (ES) št. 911/2001 ( 2 ), in zlasti člena 2(2) Uredbe, ob upoštevanju naslednjega: (1) Čebula je med proizvodi, navedenimi v Prilogi I k Uredbi (ES) št. 2200/96, za katere je treba sprejeti standarde. Uredba Komisije (EGS) št. 2213/83 z dne 28. julija 1983, ki določa standarde kakovosti za čebulo in radič za siljenje (witloof) ( 3 ), kakor je bila nazadnje spremenjena z Uredbo (ES) št. 2390/97 ( 4 ), je bila spremenjena in ne more več zagotavljati pravne jasnosti. (2) Da bi zagotovili jasnost besedila, je treba določbe za čebulo ločiti od določb za druge proizvode iz Uredbe (EGS) št. 2213/83. Navedena pravila je treba prenoviti in razveljaviti Prilogo I k Uredbi (EGS) št. 2213/83. V ta namen in da bi ohranili preglednost na svetovnem trgu, je treba upoštevati standarde za čebulo, ki jih priporoča Delovna skupina za standardizacijo pokvarljivih pridelkov in izboljšanje kakovosti pri Ekonomski komisiji Združenih narodov za Evropo (UN/ECE). (3) Zaradi uporabe teh standardov bi morali umakniti s trga pridelke nezadovoljive kakovosti, uskladiti pridelavo z zahtevami potrošnikov in razviti boljše trgovinske odnose na podlagi lojalne konkurence, s čimer bi izboljšali donosnost proizvodnje. (4) Standardi se uporabljajo na vseh stopnjah trženja. Prevoz na dolge razdalje, skladiščenje za določen čas ali postopki, uporabljeni pri pridelkih, lahko povzročijo določeno poslabšanje zaradi bioloških procesov v pridelkih ali zaradi njihove pokvarljivosti. Pri uporabi standardov na stopnjah trženja po odpošiljanju je treba torej upoštevati tako poslabšanje. (5) Ukrepi, predvideni v tej uredbi, so v skladu z mnenjem Upravljalnega odbora za sveže sadje in zelenjavo – ob upoštevanju naslednjega: SPREJELA NASLEDNJO UREDBO:







Člen 1

Standard trženja za čebulo, ki sodi pod oznako KN 0703 10 19, je naveden v Prilogi.

Ta standard se uporablja na vseh stopnjah trženja pod pogoji iz Uredbe (ES) št. 2200/96.

Vendar pa je možno, da v fazah po odpošiljanju proizvodi glede na predpisane zahteve standarda kažejo rahlo pomanjkanje svežosti in čvrstosti in se lahko rahlo kvarijo zaradi bioloških procesov in naravne težnje k propadanju.

Člen 2

Uredba (EGS) št. 2213/83 se spremeni:

1. V naslovu se črtata besedi „čebulo in“.

2. Člen 1(1) se nadomesti z naslednjim besedilom: „1. Standard kakovosti za radič za siljenje (witloof), ki sodi pod oznako KN 0705 21 00, je naveden v Prilogi k tej uredbi.“

3. Priloga I se črta.

4. V Prilogi II je naslov nadomeščen z naslednjim naslovom: „Priloga“.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.









PRILOGA

STANDARD ZA ČEBULO

I. OPREDELITEV

Ta standard se uporablja za sorte (kultivarje) čebule, vzgojene iz Allium cepa L., ki se potrošniku dobavi v naravnem stanju, pri čemer sta izključeni mlada čebula s celimi listi in čebula za industrijsko predelavo.

II. DOLOČBE O KAKOVOSTI

Namen standarda je opredeliti zahteve trženja za čebulo po pripravi in pakiranju.

A. Minimalne zahteve

V vseh razredih mora čebula, v skladu z določbami za posamezni razred in z dovoljenimi odstopanji, izpolnjevati naslednje zahteve:

— Biti mora:

— nepoškodovana,

— zdrava (čebula, ki gnije ali se kvari, tako da ni primerna za uporabo, mora biti izločena),

— čista (praktično brez vidnih tujih snovi),

— brez poškodb zaradi zmrzali,

— dovolj suha za predvideno uporabo (pri čebuli za vlaganje morata biti popolnoma suhi vsaj prvi dve zunanji lupini in vrat),

— brez votlih ali olesenelih vratov,

— praktično brez škodljivcev,

— praktično brez poškodb, ki jih povzročajo škodljivci,

— brez odvečne zunanje vlage,

brez tujega vonja in/ali okusa.

Poleg tega mora biti čebulni vrat odtrgan ali gladko odrezan in ne sme biti daljši kot 6 cm (razen pri čebuli, ki je spletena).

— Razvitost in stanje čebule morata biti taki, da čebula:

— prenese prevoz in rokovanje in

B. prispe v namembni kraj v zadovoljivem stanju.

Čebula se uvršča v naslednja razreda:

(i) Razred I Čebula v tem razredu mora biti dobre kakovosti. Biti mora sortno značilna. Čebulice čebule: — morajo biti čvrste in trdne, — morajo biti brez vidnih znakov odganjanja, — ne smejo imeti izboklin zaradi motenega razvoja, — morajo biti praktično brez koreninic, razen čebule, ki se pobere pred polno zrelostjo, kjer so koreninice dovoljene. Dovoljene pa so naslednje rahle pomanjkljivosti, če te ne vplivajo na splošni izgled pridelka, kakovost, sposobnost ohranjanja kakovosti in na predstavitev v enoti pakiranja: — rahle pomanjkljivosti v obliki, — rahle pomanjkljivosti v obarvanosti, — znaki rahle obledelosti, če ta ne vpliva na zunanje suhe luskoliste, ki varujejo meso, in ne prekriva več kot ene petine površine čebulice, — majhne razpoke na zunanjih luskolistih in manjše manjkajoče dele zunanjih luskolistov, če meso ostane zavarovano.

(ii) Razred II V ta razred se uvršča čebula, ki ne izpolnjuje zahtev za razred I, izpolnjuje pa zgoraj navedene minimalne zahteve. Biti mora sorazmerno čvrsta. Dovoljene so naslednje pomanjkljivosti, če čebula kljub temu ohrani bistvene značilnosti glede kakovosti, sposobnosti ohranjanja kakovosti in predstavitve v enoti pakiranja: — pomanjkljivosti v obliki, — pomanjkljivosti v obarvanosti, — zgodnji vidni znaki rasti poganjka (največ 10 % čebule po številu oziroma masi v vsaki enoti pakiranja), — sledovi odrgnin, — rahli sledovi parazitov ali bolezni, — majhne zarasle razpoke, — rahle zaceljene poškodbe, ki naj ne bi vplivale na sposobnost za shranjevanje, — koreninice, — znaki umazanosti, ki ne smejo vplivati na notranji suhi luskolist, ki ščiti meso, in ne smejo prekrivati več kot eno polovico površine čebulice, — razpoke na zunanjih luskolistih in manjkajoči deli zunanjih luskolistov, katerih površina ne sme presegati več kot eno tretjino površine čebulice, pod pogojem, da meso čebule ni poškodovano.

III. DOLOČBE O VELIKOSTI

Velikost se ugotavlja z največjim premerom v ekvatorialnem delu. Razlika v premeru najmanjše in največje čebule v isti enoti pakiranja ne sme presegati:

— 5 mm, če je premer najmanjše čebule 10 mm ali več, vendar manj kot 20 mm. Če pa je premer najmanjše čebule 15 mm ali več, vendar manj kot 25 mm, sme biti razlika 10 mm;

— 15 mm, če je premer najmanjše čebule 20 mm ali več, vendar manj kot 40 mm;

— 20 mm, če je premer najmanjše čebule 40 mm ali več, vendar manj kot 70 mm;

— 30 mm, če je premer najmanjše čebule 70 mm ali več.

Najmanjši premer je 10 mm.

IV. DOLOČBE O DOVOLJENIH ODSTOPANJIH

Za proizvode, ki ne izpolnjujejo zahtev za razred, označen na vsaki enoti pakiranja (ali za serijo, če je čebula v razsutem stanju), so dovoljena naslednja odstopanja od zahtev glede kakovosti in velikosti:

A. Odstopanja od kakovosti

(i) Razred I Vsaka enota pakiranja lahko vsebuje največ 10 % čebule (po številu ali masi), ki ne izpolnjuje zahtev za razred I, vendar izpolnjuje zahteve za razred II, ali, izjemoma, ki je v mejah dovoljenih odstopanj za razred II.

(ii) Razred II Vsaka enota pakiranja lahko vsebuje največ 10 % čebule (po številu ali masi), ki ne izpolnjuje zahtev za ta razred, in tudi ne minimalnih zahtev, vendar čebule ne smejo biti gnile, tako poškodovane ali v takšnem stanju, da niso primerne za uživanje.

B. Odstopanja od velikosti

Za oba razreda: 10 % čebule po številu ali masi, katere velikost ni v skladu z velikostjo, navedeno na enoti pakiranja, vendar premer čebule ne sme biti za več kot 20 % večji ali manjši od navedenega.

V. DOLOČBE O PREDSTAVITVI

A. Izenačenost

V vsaki enoti pakiranja (ali seriji, če je proizvod v razsutem stanju) mora biti le čebula, ki je izenačena po poreklu, sorti, kakovosti in velikosti.

▼M3

Prodajni paketi, katerih neto masa ne presega tri kilograme, lahko vsebujejo mešanico raznobarvnih čebul, če so slednje izenačene po kakovosti in je vsaka barva posebej izenačena po poreklu, sorti in velikosti.

▼B

Vidni del vsebine enote pakiranja ali serije mora biti reprezentativen za celotno vsebino.

▼M1

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 5 ).

▼B

B. Pakiranje

Čebula mora biti pakirana tako, da je ustrezno zaščitena.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

Pakiranje mora biti brez tujih primesi.

▼M4

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

C. Predstavitev

Čebula je lahko pakirana:

— zložena v plasti,

— v razsutem stanju v enoti pakiranja (lahko v zabojih),

— v razsutem stanju na prevoznem sredstvu,

— spletena: — določeno je najmanjše število čebul, in sicer najmanj 6 čebul v kiti (s popolnoma suhimi vratovi), ali določena je neto masa.

Če je čebula spletena, morajo biti kite v isti enoti pakiranja izenačene (morajo vsebovati enako število čebul ali imeti enako neto maso).

VI. DOLOČBE O OZNAČEVANJU

Vsaka enota pakiranja mora imeti na isti zunanji strani enote pakiranja čitljivo in neizbrisljivo natisnjene oznake, navedene spodaj.

Če se čebula prevaža v razsutem stanju (naložena neposredno na prevozno sredstvo), morajo biti te oznake v spremnem dokumentu, ki je na vidnem mestu v prevoznem sredstvu.

▼M4

A. Identifikacija

Ime in naslov pakirnice in/ali odpremnikaTa navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼M3

B. Vrsta proizvoda

— „Čebula“, če vsebina ni vidna od zunaj,

— Če je v prodajnih paketih mešanica raznobarvnih čebul: — — „Mešana čebula“ oziroma enako poimenovanje, — kadar vsebina ni vidna od zunaj, oznaka vsake barve v pakiranju in najmanjšega števila kosov vsake posamezne barve.

C. Poreklo proizvoda

— Država porekla in neobvezno regija proizvodnje ali nacionalno, regionalno ali lokalno ime kraja.

— V primeru prodajnih paketov, ki vsebujejo mešanico raznobarvnih čebul različnega porekla, se vsako državo porekla navede ob imenu posamezne barve.

▼B

D. Prodajne označbe

— razred;

— velikost, izražena kot najmanjši in največji premer;

— neto masa.

E. Uradni kontrolni znak (neobvezno)

▼M4

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.